**OSVEDČOVANIE PODPISU FYZICKEJ OSOBY podľa zák. č. 599/2001 z.z. o osvedčovaní listín a podpisov na listinách okresnými úradmi a obcami**

Osvedčovanie podpisu sa vykonáva **osobne** pred osobou vykonávajúcou osvedčenie:

* **v miestnosti úradu**

Fyzická osoba, ktorej podpis sa osvedčuje preukazuje svoju totožnosť:

* **občianskym preukazom,** alebo
* **cestovným dokladom,** alebo
* **povolením na pobyt** pre cudzinca

Úrad zodpovedá za to, že podpis na listine urobila alebo uznala za vlastný fyzická osoba, ktorej podpis je osvedčený, že sa podpísala do osvedčovacej knihy a že osvedčenie bolo vykonané spôsobom ustanoveným spôsobom. Podpis do osvedčovacej knihy je nutné vykonať pred osobou vykonávajúcou osvedčenie.

Tento správny úkon je spoplatňovaný podľa Sadzobníka správnych poplatkov zákona NR SR č. 145/1995 Z.z. o správnych poplatkoch v znení neskorších predpisov v kolkových známkach.

**Položka 3/**

|  |  |
| --- | --- |
| **2,00 €** | **- osvedčenie podpisu na listine alebo na jej rovnopise, za každý podpis** |

**OSVEDČOVANIE LISTÍN podľa zákona č. 599/2001 Z.z. o osvedčovaní listín a podpisov na listinách okresnými úradmi a obcami**

Miesto osvedčovania listín:

* **len** v úradnej miestnosti úradu

Zodpovednosť úradu pri osvedčovaní listín.

* úrad zodpovedá za to, že odpis listiny alebo jej kópia sa **zhoduje s predloženým originálom** listiny alebo jej osvedčeným odpisom alebo s jej osvedčenou kópiou.  
  (Z tohto dôvodu je potrebné predložiť k porovnaniu zhody listiny osobe vykonávajúcej osvedčenie originál, prípadne osvedčený odpis alebo kópiu listiny.)
* osvedčením zhody odpisu alebo kópie listiny s predloženou listinou sa **neosvedčuje obsah,** správnosť ani pravdivosť skutočností uvádzaných v listine.

**Úrad nevykonáva osvedčovanie listín:**

* určených na úradne použitie v cudzine
* občianskych preukazov, vojenských preukazov, služobných preukazov a obdobných preukazov
* popisných a geodetických informácií z katastra nehnuteľností
* u ktorých sa odpis listiny alebo jej kópia nezhoduje s predloženou listinou
* máp a geometrických plánov
* napísaných v inom ako v štátnom jazyku (nevzťahuje sa to na listiny napísané v českom jazyku)

Tento správny úkon je spoplatňovaný podľa Sadzobníka správnych poplatkov zákona NR SR č. 145/1995 Z.z. o správnych poplatkoch v znení neskorších predpisov v kolkových známkach.

**Položka 2/**

|  |  |
| --- | --- |
|  |  |
| **2,00 €** | **- osvedčenie odpisu (fotokópie), výpisu alebo písomnej informácie z úradných kníh, úradných záznamov, registrov listín a zo spisov alebo súkromných spisov v úradnej úschove, za každú aj začatú stranu v slovenskom jazyku** | |
| **3,00 €** | **- osvedčenie odpisu (fotokópie), výpisu alebo písomnej informácie z úradných kníh, úradných záznamov, registrov listín a zo spisov alebo súkromných spisov v úradnej úschove, za každú aj začatú stranu v českom jazyku** | |